Document ID: 32009D0780

KOMISSION PÄÄTÖS,
tehty 22 päivänä lokakuuta 2009,
tukien vapaaehtoisen mukauttamisen soveltamisesta Portugalissa johtuvien nettomäärien vahvistamisesta kalenterivuosiksi 2010, 2011 ja 2012
(tiedoksiannettu numerolla K(2009) 8031)
(Ainoastaan portugalinkielinen teksti on todistusvoimainen)
(2009/780/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa (EY) N:o 1782/2003 säädettyjen suorien tukien vapaaehtoista mukauttamista koskevista säännöistä sekä asetuksen (EY) N:o 1290/2005 muuttamisesta 27 päivänä maaliskuuta 2007 annetun neuvoston asetuksen (EY) N:o 378/2007 (1) ja erityisesti sen 4 artiklan 1 kohdan,
sekä katsoo seuraavaa:
(1)
Komission päätöksellä 2008/788/EY (2) on vahvistettu tukien vapaaehtoisen mukauttamisen soveltamisesta Portugalissa johtuvat nettomäärät kalenterivuosiksi 2009-2012.
(2)
Portugali on ilmoittanut komissiolle, että se on nykyisestä talouskriisistä maatalousalalleen aiheutuneiden ennakoimattomien vaikeuksien sekä viljelijöiden taloudellisen tilanteen heikentymisen vuoksi päättänyt olla soveltamatta vapaaehtoista mukauttamista kalenterivuonna 2009. Kalenterivuosina 2010, 2011 ja 2012 Portugali on päättänyt soveltaa vapaaehtoisessa mukauttamisessa koko maan osalta yhtenäistä 10 prosentin prosenttimäärää.
(3)
Selkeyden vuoksi on aiheellista kumota ja korvata päätös 2008/788/EY,
ON TEHNYT TÄMÄN PÄÄTÖKSEN:
1 artikla
Tukien vapaaehtoisen mukauttamisen soveltamisesta Portugalissa johtuvat nettomäärät ovat kalenterivuosina 2010, 2011 ja 2012 seuraavat:
(milj. euroa)
2010
2011
2012
29,0
25,0
21,0
2 artikla
Kumotaan päätös 2008/788/EY.
3 artikla
Tätä päätöstä sovelletaan varainhoitovuodesta 2011.
4 artikla
Tämä päätös on osoitettu Portugalin tasavallalle.
Tehty Brysselissä 22 päivänä lokakuuta 2009.

Labels: 18
19
5
6